Na temelju članka 4. Odluke o zakupu javnih površina (Službeni glasnik Općine Konavle 8/23) i članka 47. Statuta Općine Konavle (Službeni glasnik Konavle br. 7/21 – pročišćeni tekst), Općinsko vijeće Općine Konavle na \_\_\_\_\_ sjednici, održanoj \_\_\_\_\_\_\_\_ 2025. godine donijelo je

**ODLUKU**

**o visini zakupnine za korištenje javnih površina Općine Konavle**

**Članak 1.**

Ovom odlukom određuje se visina zakupnine za korištenje javnih površina (u daljnjem tekstu: zakupnina) na području Općine Konavle.

**Članak 2.**

Radi utvrđivanja visine zakupnine glede položaja na kojem se javna površina nalazi utvrđuju se dvije (2) zone svrstane prema pogodnosti za obavljanje poslovne djelatnosti.

1. zona obuhvaća područje Stare jezgre Cavtata te područje oko autobusnog kolodvora

2. zona obuhvaća ostalo područje Konavala.

**Članak 3.**

(1) Zakupnina za korištenje javnih površina na području Općine Konavle iz članka 2. ove Odluke utvrđuje se po m2 obračunske površine, vremenskoj obračunskoj jedinici te po trajanju zakupnine.

(2) Iznosi zakupnine ove Odluke vrijede od dana stupanja na snagu ove Odluke.

**Članak 4.**

Zakupnina za korištenje javnih površina za postavljanje kioska u kojima se prodaju prehrambeni i neprehrambeni proizvodi, te pružaju jednostavne ugostiteljske usluge mjesečno iznosi:

* 1. zona: 800,00 €
* 2. zona: 550,00 €

**Članak 5.**

(1) Zakupnina za korištenje javnih površina za postavljanje stolova, stolica, klupa i vitrina ispred ugostiteljskih objekata mjesečno po m2 iznosi:

* 1. zona: 12,00 €
* 2. zona: 6,00 €

(2) U slučaju da je ugostiteljski objekt otvoren i da posluje (minimalno 20 dana u mjesecu) u periodu od 1. studenog do 31. ožujka naredne kalendarske godine cijena zakupnine se za korištenje javnih površina iz prethodnog stavka za mjesece u kojima je otvoren i posluje umanjuje za 50%.

(3) Rad ugostiteljskih objekata iz ovog članka zapisnički utvrđuje komunalni redar Općine Konavle.

**Članak 6.**

Zakupnina za korištenje javnih površina za postavljanje štandova, banaka, stolića i stalake za prodaju neprehrambenih proizvoda, poglavito autohtonih hrvatskih suvenira, razglednica, publikacija, rukotvorina, umjetničkog nakita i sl., te za izradu, izlaganje i prodaju umjetničkih slika mjesečno iznosi:

* 1. zona: 700,00 €
* 2. zona: 350,00 €

**Članak 7.**

Zakupnina za korištenje javnih površina za postavljanje pokretnih naprava za pružanje jednostavnih ugostiteljskih usluga, prodaju sladoleda, plodina i sl. mjesečno iznosi:

* 1. zona: 200 €
* 2. zona: 125 €

**Članak 8.**

Zakupnina za korištenje javnih površina za postavljanje pokretnih stolića i stalaka za prodaju balona, bombona i kokica dnevno iznosi:

* 1. zona: 60,00 €
* 2. zona: 30,00 €

**Članak 9.**

Zakupnina za korištenje javnih površina za postavljanje pokretnih pultova za prodaju i reklamiranje brodskih izleta mjesečno iznosi:

* 1. zona: 600,00 €
* 2. zona: 600,00 €

**Članak 10.**

Zakupnina za korištenje javnih površina za postavljanje građevinskih skela, privremeno deponiranje građevinskog materijala i uređenje gradilišta po m2 dnevno iznosi:

* 1. zona: 1,20 €
* 2. zona: 0,80 €

**Članak 11.**

Zakupnina za korištenje javnih površina za prodaju šumskih i ostalih proizvoda s i/ili ispred teretnih vozila dnevno iznosi:

* 1. zona: 75,00 €
* 2. zona: 50,00 €

**Članak 12.**

Zakupnina za korištenje javnih površina za organizaciju promotivnih akcija dnevno iznosi:

* 1. zona: 75,00 €
* 2. zona: 50,00 €

**Članak 13.**

Zakupnina za korištenje javnih površina za postavljanje reklamnih predmeta i reklamnih panoa mjesečno iznosi:

* samostojeći predmeti i panoi iznad 1,5m2 u 1. i 2. zoni: 100,00 €
* samostojeći predmeti i panoi do 1,5m2 u 1. i 2. zoni: 60,00 €

**Članak 14.**

Zakupnina za korištenje javne površine na otoku Supetru godišnje iznosi 13.000,00 €.

**Članak 15.**

Za ostale slučajeve predviđene Odlukom o Zakupu javne površine (Službeni glasnik Općine 8/23) Načelnik donosi poseban zaključak.

**Članak 16.**

(1) Ugovor o zakupu javne površine iz članaka 5. i 14. se zaključuje na razdoblje od godine dana – od 1. siječnja do 31. prosinca kalendarske godine.

(2) Ugovor o zakupu javne površine iz članaka 4., 6., 7., 8., 9., 10., 11., 12. i 13. se zaključuje na određeno vremensko razdoblje shodno zahtjevu zakupnika, ali ne duže od godine dana.

**Članak 17.**

Stupanjem na snagu ove Odluke prestaje važiti Odluka o visini zakupnine za korištenje javnih površina Općine Konavle (Službeni glasnik Općine Konavle 2/23).

**Članak 18.**

Ova Odluka stupa na snagu osmog dana od dana objave u Službenom glasniku Općine Konavle.

KLASA:

URBROJ:

Cavtat, \_\_\_\_\_\_\_\_\_\_\_\_\_\_\_2025. godine

Predsjednik Općinskog Vijeća

Ivo Simović

**OBRAZLOŽENJE:**

Novom Odlukom o visini zakupnine mijenju se iznosi zakupnina na iznos za koji smatramo da je adekvatan za 2025. godinu jer većina iznosa nije, osim korekcije uz kuna u eure, mijenjana još od 2018. godine.

Pročelnik Upravnog odjela za komunalni sustav

i gospodarenje nekretninama

Miljenko Mikulić